கேள்வி: சேலம் கோட்டை மாரியம்மன் கோயில் - மாரியம்மனின் திருக்கோலம் பற்றி தகவல் சொல்.
பதில்: கோட்டை பெரிய மாரியம்மனின் தலையில் இருக்கின்ற மகுடம், அக்கினி சுவாலையுடன் ஒளி வீசிக்கொண்டு இருக்கின்றது. படமெடுத்து ஆடுவது போன்ற நாகத்தின் உருவம் அம்மனின் மகுடத்தில் அமைந்துள்ளது. நான்கு கரங்கள் கொண்டவரான அன்னை, வலது மேற்கரத்தில் நாக உடுக்கையும், வலது கீழ்க்கரத்தில் திரிசூலமும், இடது மேற்கரத்தில் பாசமும், இடது கீழ்க்கரத்தில் கபாலமும் ஏந்தி வீற்றிருக்கிறார். வலது காலைத் தொங்கவிட்டுக் கொண்டு, இடது காலை மேல் யோகாசனமாக மடித்து வைத்துக்கொண்டு, சிவசக்தியாக ஈசான திசை நோக்கி, அன்பும் கருணையும் ததும்பும் வடிவமாய், ஆனந்தம் பொங்கும் புன்முறுவல் முகத்தினை உடையவராகக் காட்சி தந்து, பக்தர்களுக்கு அருளாசி செய்து வருகின்றார்.